วันนี้คนรอคิวเยอะมากค่ะ แต่รอไม่นานก็ได้โต๊ะแล้ว เห็นโปรโมชั่นปูม้าหน้าร้านน่าสนใจ จากราคา 690 บาม ลดเหลือ 490 บาท พอจะสั่งกลับหมด...อดเลยค่ะ พอจะสั่งหลนไข่ปู+เนื้อปู ก็หมดอีก (คิดในใจหรือว่าเรามาดึกไป!!)
เลยได้มาเท่านี้ค่ะ 
- หอยนางรมสด (ตัวละ 75 บาท) เขาว่าหอยนี้ส่งตรงมาจากสุราษฎร์  สั่งไป 3 ตัว หอยสดดีค่ะ ใส่เครื่องเยอะๆแซ่บ!!อย่าบอกใครเลยค่ะ
- ปลากระพงทอดราดน้ำปลา (420 บาท) ใครมาแล้วไม่สั่งเมนูนี้ เหมือนมาไม่ถึง!!! ไม่รู้ว่าคิดไปเองหรือเปล่า แต่ส่วนตัวคิดว่า ปลากระพงทอดราดน้ำปลาสาขานี้เด็ดสุดแล้ว
- หมึกผัดไข่เค็ม (180 บาท) อีกเมนูฮิตของที่นี้ค่ะ รสชาติออกมันๆ ปลาหมึกสดดี ไม่เหนียวด้วยค่ะ
- หอยตลับผัดพริกเผา (150 บาท) เมนูนี้ไม่แพงแถมอร่อยด้วยค่ะ
- ข้าวผัดปู (95 บาท) ที่สั่งไปจานเล็ก แต่เนื้อปูเน้นๆ ข้าวสวยไม่เฉะ รสชาติดี

รสชาติ อร่อยทุกเมนู แนะนำ ปลากระพงทอดราดน้ำปลา ค่ะ
ราคา ตามเรทของซีฟู๊ดค่ะ ไม่ถูกแต่ก็ไม่แพงจนเว่อร์ ราคาพอรับได้ค่ะ
บริการ วันนี้ที่สาขานี้เจอพนักงานบริการดีค่ะ ถ้าเป็นที่พารากอนแทบจะกินลูกค้า!!! 

ช่วงนี้มีโปรโมชั่นบัตรเครดิตของไทยพาณิชย์ ลด 10% วันศุกร์ - เสาร์ และอาทิตย์ ถึง ต.ค.57
ส่วนบัตรเครดิตกสิกรไทย สามารถซื้อเมนูปูม้านึ่งในราคา 490 บาท จากราคา 690 บาทค่ะ
ใครอยากทานซีฟู๊ดในกรุงเทพแนะนำให้มาลองดูนะคะ